Ғиләжев Илшат Фәрит улы

Ғиләжев Илшат Фәрит улы (1 ғинуар 1960 йыл — 6 март 2022 йыл) — скульптор, ҡулдан сүкеү оҫтаһы. 1997 йылдан Рәсәй Федерацияһы Рәссамдары союзы ағзаһы. Башҡортостан Республикаһының атҡаҙанған рәссамы (2012).

 Биографияһы 
Илшат Фәрит улы Ғиләжев 1960 йылдың 1 ғинуарында Башҡорт АССР-ының Балтас районы Иҫке Янбай ауылында тыуған.

Әрме хеҙмәтен ГДР-ҙа үтә. Совет ғәскәрҙәренең Германиялағы төркөмөндә танк дивизияһының айырым разведка батальонында хеҙмәт итә.

1985 йылда Башҡорт дәүләт педагогия институтының художество-графика факультетын тамамлағандан һуң Нефтекамала рәсем уҡытыусыһы булып эшләй.

Скульптор булараҡ, металл (ҡара металл, алюминий һәм бронза); боҙ менән эшләй. Уның «Скрипкалы ҡыҙ» тип аталған диплом эше лә металл-алюминийҙан башҡарыла.

1997 йылдан «Мираҫ» ижади төркөмө ағзаһы.

Ижадсы 2022 йылдың 6 мартында Нефтекама ҡалаһында вафат булды, тыуған ауылында ерләндеВ Башкирии скончался заслуженный художник Ильшат Гилязов.

 Ижади эштәре 
 Нефтекамалағы Еңеү һалдаты һәйкәлеhttp://img-fotki.yandex.ru/get/9837/36256508.33/0_7a729_ad4837a_orig.
 «Киләсәк тауышы», «Скрипкалы ҡыҙ» скульптуралары. Боҙ ҡаласыҡтары.
Скульпторҙың эштәре М. В. Нестеров исемендәге Башҡорт дәүләт художество музейында (Өфө), Нефтекама картиналар галереяһында, «Мираҫ» (Нефтекама) картиналар галереяһында, Ғабдулла Ғәлиевтың (Батырша) мемориаль йорт-музейында һаҡлана.

 Күргәҙмәләре 
Ғиләжев Илшат Фәрит улы 1985 йылдан республика, зона, төбәк, төбәк-ара, Бөтә Рәсәй, Бөтә союз һәм халыҡ-ара күргәҙмәләрҙә ҡатнаша.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған рәссамы.
 Салауат Юлаевтың һәм уның арҡаҙаштарына, уларҙың ҡаһарманлығына арналған иң яҡшы һынлы сәнғәт әҫәрҙәренә республика күргәҙмә-конкурсының (2004; Өфө) «Скульптура» номинацияһы дипломанты (III дәрәжә диплом һәм премия).

 Иҫкәрмәләр 

 Һылтанмалар 
 http://www.shrb.ru/sculpture/gilazov.htm
 https://web.archive.org/web/20140319095846/http://kulturarb.ru/people/?ELEMENT_ID=9840
 https://web.archive.org/web/20140319091049/http://v-gorode-n.ru/article/a-22.html
 https://web.archive.org/web/20140319090233/http://cttd.neftekamsk.ru/tvorchestvo.html

Категория:Алфавит буйынса шәхестәр
Категория:1 ғинуарҙа тыуғандар
Категория:1960 йылда тыуғандар
Категория:Башҡортостан скульпторҙары
Категория:Башҡортостан рәссамдары
Категория:СССР рәссамдары
Категория:Алфавит буйынса рәссамдар
Категория:Башҡортостандың атҡаҙанған рәссамдары
Категория:Балтас районында тыуғандар